Vont veður truflar veiðar . Blængur NK í brælu . Ljósm. Hákon SeljanÓhagstætt veður truflar veiðar Síldarvinnsluskipa mjög um þessar mundir . Blængur NK er kominn til hafnar í Hafnarfirði og mun bíða þess að ofsaveðrið sem spáð er gangi niður . Ísfisktogararnir , Gullver NS , Smáey VE og Vestmannaey VE , eru allir á Austfjarðamiðum en gert er ráð fyrir að þeir muni halda til hafnar upp úr hádegi á morgun því þá mun vonskuveðrið ná austur samkvæmt spá . Vestmannaey landaði reyndar 60 tonnum á Seyðisfirði í gærkvöldi og hélt til veiða strax að löndun lokinni . Kolmunnaskipin , sem eru að veiðum í færeysku lögsögunni , liggja í vari eða eru á leiðinni í var þannig að veðurofsi truflar einnig veiðar á þeim miðum . Síldarvinnslan hf. er í dag eitt af stærstu og öflugustu sjávarútvegsfyrirtækjum landsins og byggir starfsemin á yfir 60 ára reynslu í fiskvinnslu og útgerð . Fyrirtækið er það stærsta á Íslandi í veiðum og vinnslu á uppsjávarfiski og stærsti framleiðandi á fiskimjöli og lýsi á Íslandi .